Jong man sterf in fratsongeluk op plaas | Maroela Media
Arno Taljaard. Foto: Facebook
Arno Taljaard (20) is Maandag op ŉ plaas naby Bultfontein in die Vrystaat in ŉ fratsongeluk dood.
Jopie Taljaard (18), Arno se broer, het aan Maroela Media gesê die voorval het omstreeks 15:00 op die plaas Mooitoekoms sowat 30 km buite die dorp plaasgevind. “Hy en ander werkers het saadwaens gelaai en dit toe aan ŉ trekker gehaak. Arno het nie geweet van die ketting tussen die twee waens nie en het vir die bestuurder gewys als is reg, hy kan maar ry.”
Volgens Taljaard het die twee waens na mekaar toe geskiet met die wegtrek. “Arno het tussen die twee waens beland. Hy het nog gelewe. Hy het aan sy rug en borskas gevat. Hulle het met hom na die hospitaal in Welkom gehaas. Die ambulans is reeds ontbied en het hulle op pad gekry. My broer was toe klaar dood.”
Arno het einde Desember op die plaas begin werk en wou ondervinding opdoen voordat hy in Noord-Dakota in die VSA sou gaan boer. “My broer was baie lief vir rugby en boerdery. Hy was ŉ baie nederige mens. Hy het so baie vir ander omgegee en sou sy laaste sent vir iemand anders gee. Hy het ander altyd bo homself gestel.”
Die Hoërskool Bultfontein waar Arno matrikuleer het, het intussen gesê hy het met leedwese van die oudleerder se dood kennis geneem. “Bulties dra sy familie in hierdie tyd van beproewing aan ons hemelse Vader op.”
Die Bloem Rugby-akademie het intussen ook hulde gebring aan Arno wat voorheen daar rugby gespeel het. “Mag die Here julle krag gee en troos. Ons gebede is met julle.”
Benewens sy broer laat Arno ook sy ouer suster, Thia, en sy ouers, Johan en Hantie, agter.
Arno word Vrydag om 11:00 uit die NG kerk Bultfontein-Oos begrawe.
Ag nee man!!! Jammer vir sy naasbestaandes.
Wat n verskriklike tragedie. My innige simpatie aan sy naasbestaandes.
Ag hoe tragies. Nog so jonk. Baie sterkte aan die familie. Mag God vertroosting bring.
So jammer aan sy ouers en sus. RIV Arno.
Rus in vrede jongman.
Mag die Here die familie en vriende dra deur die moeilikke tyd.
Baie baie baie baie baie hartseer. RIV jongman.
so jammer…sterkte ouers en families
So vreeslik tragies! Innige meegevoel aan die familie en vriende van die jongman.
Ai dit is nou ‘n ramp om die minste te se.
Ek is so jammer en sterkte aan almal betrokke. Ek is so jammer om van die hartseer te verneem.
So jammer vir julle verlies. Dis ‘n vreeslik tragies.
Ai dis sooo hartseer. My innige meegevoel aan die gesin.
Sterkte aan die familie, dit is so hartseer, so jonk nog en ek weet hoe voel dit om jou kind op 20 te verloor, maar daar waar ons kinders is, is hulle veilig…… Rus in vrede Arno……
Roy van Vuren · 2 jaar gelede
Die plaas Mooitoekoms is in die Viljoenskroon distrik, nie Bultfontein.
Roy, daar kan dalk so plaas wees maar hierdie mense is definitief in die Bultfontein omgewing. Plase het dikwels dieselfde name in verskillende distrikte.
Sterkte aan Johan en die familie. Ek dink aan julle.
Monica Britz · 2 jaar gelede
‘n Ongeluk gebeur SO vinnig!! RIV ou seun! En sterkte vir sy familie en vriende!!